

REPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**OPĆINSKO VIJEĆE**

KLASA: 024-03/24-01/39

URBROJ: 2196-28-02-24-01

Tovarnik, 31. listopada 2024.

Na temelju članka 3. i članka 4. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske („Narodne novine br.107/2023.) te članak 31. Statuta Općine Tovarnik („Službeni vjesnik Vukovarsko-srijemske županije“ br. 3/22) Općinsko vijeće Općine Tovarnik na svojoj 27. sjednici, održanoj dana 31. listopada 2024. godine, donosi

**ODLUKU O OSLOBAĐANJU PLAĆANJA ZAKUPNINE I NAKNADE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE TOVARNIK ZA 2024. GODINU**

Članak 1.

Zakupnici i korisnici poljoprivrednog zemljišta u vlasništvu Republike Hrvatske na području općine Tovarnik, koji su zahvaćeni posljedicama afričke svinjske kuge i posljedicama prirodnih nepogoda, oslobađaju se plaćanja zakupnine i naknade za korištenje poljoprivrednog zemljišta u vlasništvu Republike Hrvatske na području općine Tovarnik za razdoblje korištenja od 1. siječnja do 31. prosinca 2024. godine u cijelosti u dijelu koji je prihod proračuna općine Tovarnik u iznosu od 65%.

Pravo na oslobađanje plaćanja zakupnine odnosno naknade imaju samo oni zakupnici, odnosno korisnici za koje je 2023. utvrđeno da su imali štetu od posljedica prirodnih nepogoda ili štetu od posljedica afričke svinjske kuge uz uvjet da su predmetno poljoprivredno zemljište koristili i u 2024. godini bilo po isteklom ugovoru ili ugovoru koji je i dalje na snazi.

Članak 2.

Iznimno od članka 1. ove Odluke, fizička ili pravna osoba u rangu velikih poduzeća oslobađa se u visini od 50% plaćanja zakupnine i naknade iz članka 1.ove Odluke u dijelu koji je prihod proračuna općine Tovarnik.

Članak 3.

Sukladno točci IV. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske („Narodne novine br.107/2023.) Republika Hrvatska nadoknadit će sredstva onim županijama, općinama i gradovima koji donesu preporučenu odluku iz točke III. Odluke o oslobađanju plaćanja zakupnine i naknade za korištenje poljoprivrednog zemljišta u vlasništvu Republike Hrvatske („Narodne novine br. 107/2023.), u iznosu koji im je umanjen prihod s osnove plaćanja zakupnine i naknade za korištenje poljoprivrednog zemljišta u vlasništvu Republike Hrvatske u dijelu koji je prihod županije, odnosno u dijelu koji je prihod općine i grada.

Članak 4.

Ova Odluka stupa na snagu danom donošenja, a objavit će se u Službenom vjesniku Vukovarsko-srijemske županije.

 PREDSJEDNIK OPĆINSKOG VIJEĆA

Dubravko Blašković